

 **REPUBLIKA HRVATSKA**

**KRAPINSKO – ZAGORSKA ŽUPANIJA**

 **GRAD ZLATAR**

 **GRADONAČELNIK**

KLASA: 403-04/22-01/01

URBROJ:2140-07-02-22-2

Zlatar, 15.02.2022.

 **GRAD ZLATAR**

 **GRADSKO VIJEĆE**

PREDMET: **Odluka o davanju suglasnosti za dugoročno kreditno zaduženje „Zagorskom vodovodu” d.o.o.** – prijedlog za donošenje

 Temeljem članka 28. Poslovnika Gradskog vijeća Grada Zlatara („Službeni glasnik Krapinsko-zagorske županije“ br. 27/13, 17A/21 i 54A/21), dostavlja se na raspravu i usvajanje prijedlog Odluke o davanju suglasnosti za dugoročno kreditno zaduženje „Zagorskom vodovodu” d.o.o. za javnu vodoopskrbu i odvodnju, Zabok.

 „Zagorski vodovod“ d.o.o. za javnu vodoopskrbu i odvodnju dopisom u prilogu (Broj: 2098/2022 od 01.02.2022.) zatražio je od Grada Zlatara suglasnost za dugoročno kreditno zaduženje i to u svrhu realizacije nabave teretnih i osobnih vozila, radnih strojeva i opreme za potrebe voznog i strojnog parka Zagorskog vodovoda d.o.o., sve prema dopisu Zagorskog vodovoda u prilogu.

 Prema članku 127. stavku 5. Zakona o proračunu („Narodne novine “ broj 144/21) ako statutom ili odlukom jedinice lokalne samouprave nije propisano tko odlučuje o suglasnosti iz članka 127. stavka 2., **odluku donosi predstavničko tijelo jedinice lokalne samouprave.**

 Davanje suglasnosti za zaduživanje, razmjerno udjelu u vlasništvu, ne može se smatrati jamstvom.

 Nastavno na prije navedeno predlaže se Gradskom vijeću donošenje akta u prilogu.

 GRADONAČELNICA

 Jasenka Auguštan-Pentek, bacc.oec.

Prilog

-Zahtjev Zagorskog vodovoda d.o.o.

-prijedlog odluke o davanju suglasnosti za dugoročno kreditno zaduženje